ADVANC พบพนง.ติด “โควิด” สั่งปิดตึกฆ่าเชื้อ – กักตัวทั้งชั้น
ADVANC พบพนง.ติด “โควิด” สั่งปิดตึกฆ่าเชื้อ - กักตัวทั้งชั้น
6 เม.ย. 2564

ผู้สื่อข่าวรายงานว่า วันที่ 6 เมษายน 2564 บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ประกาศว่าพบพนักงานติดเชื้อโควิด-19 จำนวน 1 ราย ปฏิบัติงานที่อาคารเอไอเอสทาวเวอร์ 1 ชั้น 17 โดยพนักงานคนดังกล่าวไม่ได้ปฏิบัติงานเกี่ยวข้องกับการบริการลูกค้าแต่อย่างใด
ทั้งนี้เร่งปิดพื้นที่อาคารเอไอเอสทาวเวอร์ 1 ชั้น 17 และพื้นที่โดยรอบทันที เพื่อทำความสะอาดและดำเนินการฆ่าเชื้อโรค พร้อมแจ้งพนักงานที่ปฏิบัติงานในชั้นดังกล่าว และผู้สัมผัสใกล้ชิดให้กักตัวเป็นเวลา 14 วัน และตรวจหาเชื้อก่อนกลับมาปฏิบัติงานตามปกติ
